دیکتاتۆرەکە (فیلمی ٢٠١٢)

دیکتاتۆرەکە () فیلمێکی کۆمێدیی تەنزی سیاسیی ٢٠١٢یە لە نووسین و ڕۆڵگێڕانی سەرەکیی ساشا بارۆن کۆون وەک چوارەم فیلمی لە ڕۆڵی سەرەکیدا. فیلمەکە لە دەرھێنانی لاری چارڵزە، کە پێشتر دۆکیۆکۆمێدییەکانی بۆرات و برونۆی بارۆن کۆونی دەرھێناوە. بارۆن کۆون، ڕۆڵی ئەدمیراڵ جەنەراڵ عەلادین، دیکتاتۆری کۆماری وەدیعەی خەیاڵی، دەگێڕێت کە سەردانی ویلایەتە یەکگرتووەکان دەکات، لەگەڵ ئەکتەران ئانا فاریس، بێن کینگسڵی، جەیسن مانتزۆکاس، و ڕۆڵێکی ئاماژەپێنەکراو لەلایەن جۆن ڕایلی.

بەرھەمھێنەران جێف شافەر و دەیڤد ماندێڵ وتیان کە کاراکتەرەکەی بارۆن کۆون لە دیکتاتۆرە ڕاستەقینەکانی وەک کیم جۆنگ-ئیل، عیدی ئەمین، موعەمەر قەزافی، مۆبتوو سیسی سیکۆ، و ساپارموراد نیازۆڤ سەرچاوەی گرتووە.Stuart Jeffries, The Dictator: are we right to laugh?, Guardian (May 15, 2012). لە سەرەتای فیلمەکەدا پێشکەشکراوە بە کیم جۆنگ-ئیل.

 کاست 

 ساشا بارۆن کۆون لە ڕۆڵی ئەدمیراڵ جەنەراڵ عەلادین/ئالیسن بەرگەرس و ھاوشێوەکەی، ئیفەوەز
 جەیسن مانتزۆکاس لە ڕۆڵی نادالی نەوەوی
 ئانا فاریس لە ڕۆڵی زۆوی
 بێن کینگسڵی لە ڕۆڵی تامر، مامی عەلادین
 جۆن ڕایلی (ئاماژەپێنەکراو) لە ڕۆڵی کلایتن
 بۆبی لی لە ڕۆڵی بەڕێز لاو
 سەیید بەدرەیە لە ڕۆڵی عومەر
 عەدیل ئەختار لە ڕۆڵی مارووش
 فرێد ئارمیسن لە ڕۆڵی شاگردی ڕێستۆرانتی مردن بۆ عەلادین
 ئێدوارد نۆرتن (ئاماژەپێنەکراو) وەک خۆی
 مێگان فۆکس وەک خۆی
 بەستی ھارت لە ڕۆڵی ئاترا
 کریس ئیلیەت لە ڕۆڵی بەڕێز ئۆگدن
 گاری شاندلینگ (ئاماژەپێنەکراو) لە ڕۆڵی پشکنەری تەندروستی
 کریس پارنێل لە ڕۆڵی پەیامنێری ھەواڵەکان
 ئاسف ماندڤی لە ڕۆڵی دکتۆر
 ڕیزوان مەنجی لە ڕۆڵی نەخۆش
 ھۆرێشیۆ سانز لە ڕۆڵی کەسی سەر باڵکۆنەکە
 فرێد مێلامێد لە ڕۆڵی زانای سەرەکیی ناوەکی
 جۆوی سلۆتنیل لە ڕۆڵی پیاوی ھەژار
 جێسیکا سانت کلەیر لە ڕۆڵی دێنیس
 کاترین ھان لە ڕۆڵی ژنە دووگیانەکە
 ئانا کاتارینا لە ڕۆڵی ئەنگێلا مێرکڵ
 کێڤن کۆریگان لە ڕۆڵی سلەید
 میچێڵ گرین لە ڕۆڵی جۆزێف
 جێنی سالدانا لە ڕۆڵی ھانا

 بەرھەمھێنان 
پاراماونت پیکچەرز فیلمەکەی بە «چیرۆکێکی پاڵەوانانەی دیکتاتۆرێکی باکووری ئەفریقا کە ژیانی خستە مەترسییەوە تا دیموکراسی ھەرگیز نەیەتە وڵاتەکەیەوە کە زۆری خۆشدەویست.» پاراماونت وتی کە فیلمەکە لە ڕۆمانی زەبیبە و پاشای دیکتاتۆری عێراقی سەددام حوسێنەوە سەرچاوەی گرتووە، Additional , May 6, 2012. لەکاتێکدا دواتر نیویۆرک تایمز ڕاپۆرتی کرد کە ھەڵگرتنەوە نییە. کریستن ویگ و گیلیان جەیکەبس دانرابوون بۆ ڕۆڵەکەی کە دواتر ئانا فاریس دانرا کە ڤارایتی وتی «بۆ بەھرەی گەشەپێدەری بەھێز ھاواردەکات». بارۆن کۆون، کە ڕۆڵی ئیفەوەزیش دەگێڕێت، بیرۆکەی زۆربەی نواندنەکەی لە موعەمەر قەزافیی لیبیاوە وەرگرت.Sacha Baron Cohen: Qaddafi inspired "Dictator", CBS News, May 18, 2012 فیلمەکە پێشکەشکراوە بە کیم جۆنگ-ئیل.Baron Cohen takes no prisoners as 'The Dictator' 

سەرەتا مەغریب بۆ شوێنی وێنەگرتن دانرا. بەڵام وێنەگرتن لە پلازای ئیسپانیا لە سێڤیلیا و دوورگەی فێرتێڤێنتورا لە ئیسپانیا، Google Translation: "The film 'The Dictator' … was filmed partially in Fuerteventura.... In the first trailer, … one can see some footage shot on the island of Fuerteventura, in particular an airplane with tanks and military scenes.... The shoot also included scenes in Seville, specifically in the plaza...." و لە نیویۆرک سیتی بوو لە حوزەیران تا ئابی ٢٠١١. بارۆن کۆون وتی کە نەتەوە یەکگرتووەکان ڕەتیان کردەوە کە وێنە لە بارەگاکانی UNدا بگیرێت و ڕوونیان کردەوە بە وتنی، «ئێمە پێشوازی لە زۆر دیکتاتۆر دەکەین، و ئەوان زۆر تووڕە دەبن بەم پیشاندانە، بۆیە ناتوانن لێرە وێنەبگرن.» کاتێک پرسیاریان لەبارەیەوە کرا، ڕاوێژکاری بان کی موون، سکرتێری گشتی UN، لێدوانی دا بە تەنھا وتنی، «ساشا بارۆن کۆون زۆر ھەزەلییە.»'The Dictator' Star Says UN Banned Him To Protect Dictators, Radio Free Europe / Radio Liberty, May 19, 2012. دیمەنەکانی نەتەوە یەکگرتووەکان لە ستەیجێکی دەنگیی لە ستودیۆکانی گرەمان لە بێتپەیج، نیویۆرک وێنەگیراون. 

بازاڕکردن و ناوبانگ
وەشانێکی ترایلەرەکە بۆ ڕێکلامێکی سوپەر بۆوڵ XLVI لە شوباتی ٢٠١٢دا دروستکرا. ڤیدیۆ ئەرشیڤییەکانی باراک ئۆباما، ھیلاری کلینتۆن و دەیڤد کامیڕۆن لە سەرەتای ترایلەرەکەدا ھی ساڵی ٢٠١١ن لە کاتی وتاردان بۆ سزادانی کۆلۆنێڵ قەزافی.

ھەندێک دەنگۆی سەر ئینتەرنێت ھەبوون کەوا ئەکادیمیای زانستەکان و ھونەرەکانی وێنەی جوڵاو قەدەغەی کردووە کە بارۆن کۆون بچێتە ٨٤ەم خەڵاتەکانی ئۆسکارەوە بۆ ڕۆڵەکەی وەک ئەدمیراڵ جەنەراڵ عەلادین، بەڵام ئۆسکار ووتی کە دەنگۆکان ناڕاستن، بە ووتنی، «قەدەغەمان نەکردووە. تەنھا چاوەڕێین تا بزانین چی دەکات»، و درێژەیان دایە، «پێمان وانییە کە شیاو بێت. بەڵام بلیتەکان ڕانەکێشراون. چاوەڕێی وەڵام دەکەین.» بارۆن کۆون لە فەرشی سووری خەڵاتەکاندا دەرکەوت لەگەڵ چەند پاسەوانێکی ئافرەتدا و گۆزەڵەیەکی بە دەستەوە بوو کە گوایە خۆڵەمێشی دیکتاتۆری کۆریای باکوور کیم جۆنگ-ئیلی تێدایە، کە دواتر ڕشتی بەسەر ڕایەن سیکرێستی پەیامنێری E!دا. دواتر ئاماژەدرا کە خۆڵەمێشەکان تێکەڵەی وشکی پانکەیک بوون.

بارۆن کۆون لە ڕۆڵی کاراکتەرەکەدا دەرکەوت لە ٥ی ئایاری ٢٠١٢، لە ئەڵقەیەکی بەرنامەی کۆمێدیی Saturday Night Live لە «ھەواڵەکانی کۆتایی ھەفتە»دا، کە تێیدا وا دەردەکەوت کە ڕەخنەگرانی فیلم ئەی. ئۆ. سکۆت و ڕۆجەر ئێبەرت ئەشکەنجە دەدات تا پێداچوونەوەی باش بدەنە فیلمەکە، و ھەروەھا ماڕتن سکۆڕسێزیشی بە دیل گرتبوو. بارۆن کۆون ڤیدیۆیەکی بڵاوکردەوە سەبارەت بە ھەڵبژاردنی سەرۆکایەتیی فەڕەنسای ٢٠١٢، بە پیرۆزباییکردن لە فرانسوا ئۆلاند بۆ سەرکەوتنەکەی، و لە ڕۆڵی کاراکتەرەکەدا لەگەڵ چەند پاسەوانێکی تایبەتی مێدا دەرکەوت لە ئەڵقەی ٧ی ئایاری ٢٠١٢ی The Daily Showدا.

گاڵتەیەکی ئاشکرا کرا کە تێیدا بانگھێشتنامەی ساختە دەچوونە سندووقی نامەکانی واشینگتنەوە، کە تێیدا «سەرۆککۆمار ڕۆبێرت مووگابی و وەزارەتی پەروەردە و وەرزش و ھونەر و کلتوور بانگھێشتت دەکات بۆ پەخشی فیلمی دیکتاتۆرەکە.» بەپێی بانگھێشتنامەکە، پەخشکردنەکە لە تەلارەکەی مووگابی لە زیمبابوی دەبێت لە ١٢ی ئایاردا.Sacha Baron Cohen tries to punk Washington, The Washington Post, 05/08/2012 

سانسۆرکردن
فیلمەکە بە فەرمی لە تاجیکستاندا قەدەغەکرا، و بە «نائاسایی» دانرا کە پەخشبکرێت لە تورکمانستان، کورتکرایەوە بۆ ٧١ خولەک لە سانسۆرکردنەکەی ئۆزبەکستاندا،The Dictator shortened after censorship in Uzbekistan , UzNews, 25.05.12 و دوو ھەفتە دوای پریمیەرەکەی لە سینەماکانی کازاخستاندا قەدەغەکرا. لە پاکستان، تەنھا وەشانە سانسۆرکراوەکەی بڵاوکرایەوە. دەنگۆ ھەبوو کە فیلمەکە لە بیلاڕووسیشدا قەدەغەکراوە،Какой "Диктатор"? , TUT.BY, 22/05/2012 بەڵام کەسانی پایەبەرزی ویلایەتەکە دەنگۆکەیان ڕەتکردەوە بە ئاماژەدانی گرفتی نەبوونی سینەمایەک کە کەلوپەلی پێویستی تێدابێت کە بۆ پەخشکردنی فیلمەکە بشێت و بە شێوازی دیجیتاڵی لەوێ بڵاوکرایەوە.асилий Коктыш: "Никакой политики в непрокате "Диктатора" нет , TUT.BY, 22/05/2012 فیلمەکە ھەروەھا قەدەغەکرا لە سینەماکانی مالیزیا. لە ئیتالیا، ئاماژەدان بە «سەرۆک وەزیرانە ئیتالییەکە» لە دیمەنەکەی مێگان فۆکسدا کرا بە «سیاسەتوانێک» بۆ لابردنی ئاماژەدان بە سەرۆک وەزیرانی پێشووی ئیتالیا، سیلڤیۆ بێرلوسکۆنی.

 سەرچاوەکان 

 بەستەرە دەرەکییەکان 






پۆل:فیلمە ئەمریکییەکان
پۆل:فیلمە بەریتانییەکان
پۆل:فیلمە کۆمێدییەکان
پۆل:فیلمەکان بە زمانی ئینگلیزی
پۆل:فیلمەکان بە سیناریۆی ساشا بارۆن کۆون
پۆل:فیلمەکانی پاراماونت پیکچەرز
پۆل:فیلمەکانی ٢٠١٢
پۆل:دیکتاتۆرە خەیاڵییەکان
پۆل:ئەو فیلمانەی لە نیویۆرک وێنەیگیراون
پۆل:فیلمەکان بە زمانی ئینگلیزی لە دەیەی ٢٠١٠
پۆل:فیلمە ئەمریکییەکانی دەیەی ٢٠١٠
پۆل:فیلمە بەڕیتانییەکانی دەیەی ٢٠١٠
پۆل:فیلمە تەنزئامێزە ئەمریکییەکان
پۆل:فیلمە تەنزئامێزە بەڕیتانییەکان
پۆل:فیلمەکان کە لە ئەفریقا داندراون
پۆل:ئەو فیلمانەی کە لە ئیسپانیا وێنەیان گیراوە
پۆل:فیلمەکان کە لە دوورگەکانی کەناری وێنەیان گیراوە
پۆل:ئەو فیلمە بەڕیتانییانەی لە شاری نیویۆرک داندراون
پۆل:فیلمە قەدەغەکراوەکان
پۆل:ئەو فیلمانەی لە وڵاتێکی خەیاڵی ڕوودەدەن
پۆل:فیلمە فرە زمانە ئەمریکییەکان
پۆل:فیلمە فرە زمانە بەڕیتانییەکان
پۆل:فیلمەکان کە لە مەغریب وێنەیان گیراوە
پۆل:ڕەخنە لە سەرمایەداری